ROMÂNIA 

JUDEŢUL TIMIŞ

MUNICIPIUL TIMIŞOARA

DIRECŢIA CLĂDIRI, TERENURI ŞI DOTĂRI DIVERSE II VEST

COMPARTIMENT  SPAŢII CU ALTĂ DESTINAŢIE II VEST

SC2021- 9803/09.04.2021
RAPORT DE SPECIALITATE

privind revocarea HCLMT nr. 345/20.08.2020 privind darea în administrare  a imobilului din Timişoara, str. Pavlov, nr. 19, către DIRECŢIA DE ASISTENŢĂ SOCIALĂ A MUNICIPIULUI TIMIŞOARA,
 
Conform art. 1 din HCLMT nr. 345/20.08.2020, a fost aprobată darea în administrare a imobilului (clădire și teren) din Timișoara. str. Pavlov, nr.19, către Direcția de Asistență a Muncipiului Timișoara și prin art. 3 a fost aprobată încheierea contractului de administrare.  


Având în vedere depunerea spre finanțare a proiectului cu titlul "Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă" (amplasat în str. Pavlov nr.19) din cadrul apelului de selecție nr. POR/GAL/2020/9/7/OS 9.1, Apel de selecție Intervenția 6 – Dezvoltarea infrastructurii sociale și medicale,  lansat de Grupul de Acțiune Locală Freidorf, de către Municipiul Timișoara – Direcția Dezvoltare, în parteneriat cu Direcția de Asistență Socială a Municipiului Timișoara. Obiectivul general al proiectului vizează combaterea marginalizării sociale a persoanelor adulte care se confruntă cu  dizabilități și/sau cu boli cronice care le îngreunează activitățile zilnice, aflate în risc de sărăcie și excluziune socială, prin realizarea unei investiții în îmbunătățirea mediului fizic precum și investiții pentru dezvoltarea funcțiilor sociale – respectiv Construcție  Centru de zi pentru persoane adulte cu dizabilități.


În şedinţa din data de 08.04.2021, Comisia de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr. 45/16.02.2021, a aprobat revocarea HCLMT 345/20.08.2020 și revocarea dreptuui de administrare cum este prevăzut în Contractul de administrare nr. 6/27.08.2020


Imobilul situat în Timişoara, str. Pavlov, nr.19, nr. CF 426928 Timișoara, top 1280/633, 1278/633/1, 1274/633/b/2, 1274/633/a/2/1, nr. CF vechi 1819 Chișoda se află în proprietatea Primăriei Municipiului Timişoara.


Având în vedere prevederile art. 869 din Codul Civil, “Dreptul de administrare încetează odată cu încetarea dreptului de proprietate publică sau prin actul de revocare emis ......”

Pentru a demara proiectul cu titlul "Demolare construcție existentă și construire Centru de zi pentru persoane adulte cu dizabilități, acces auto, acces pietonal, parcaje, amenajare parcelă" (amplasat în str. Pavlov nr.19), de către Municpiul Timișoara- Direcția Dezvoltare , în parteneriat cu Direcția de Asistență Socială a Muncipiului Timișoara, şi având  în vedere prevederile legale, apreciem că proiectul de hotărâre privind revocarea HCLMT nr. 345/20.08.2020 privind darea în administrare  a imobilului din Timişoara, str. Pavlov, nr. 19, către DIRECŢIA DE ASISTENŢĂ SOCIALĂ A MUNICIPIULUI TIMIŞOARA, respectiv revocarea dreptului de administrare îndeplineşte condiţiile pentru a fi supus dezbaterii și aprobării Consiliului Local al Municipiului Timişoara .

